**PAKARANALAINEN PUUDUTETESTI**

Sinulle on varattu aika piriformisalueen tai iskiasrungon ympäristön injektioon. Toimenpide suoritetaan ultraäänen avulla, joten röntgensäteitä ei käytetä.

## Tutkimukseen valmistautuminen

Mitään esivalmisteluja ei tarvita.

## Tutkimuksen suorittaminen

Tutkimus kestää noin 20 minuuttia.

Röntgenhoitaja valmistelee sinut tutkimukseen.

Röntgenlääkäri tutkii uä:llä iskiashermon aluetta ennen toimenpidettä ja laittaa tarvittaessa paikallispuudutteen. Ultraäänellä tarkistetaan ensin neulan paikka ja sen jälkeen lääkeaine(-et) ruiskutetaan lihaksen ja/tai iskiasrungon seutuun. Tarvittaessa puuduteaineen lisäksi voidaan käyttää myös kortisonia tulehdusta rauhoittamaan. Pistokohtaan laitetaan suojaksi haavaside.

## Tutkimuksen jälkeen huomioitavaa

Pakaranalaisen puudutetestin jälkeen vältetään ylimääräistä rasitusta 2 vrk ja pistoskohdan kastelua vältetään 1 vrk. Toimenpiteessä injektoidaan useimmiten puuduteainetta myös iskiashermon ympärille, niin hoidettavan puolen alaraaja voi puutua voimakkaastikin 4-8 tunnin ajaksi. Tämän vuoksi toimenpiteeseen ei voi saapua ajamalla omalla autolla ja saattaja tulisi olla potilaalla mukana.

## Yhteystiedot

Mikäli haluat lisätietoja suunnitellusta ultraäänitutkimuksesta, ota yhteyttä arkisin siihen röntgenyksikköön, mistä aikasi on varattu.

**Oulun yliopistollinen sairaala**: puh. 040 5811728

Avohoitotalo G-röntgen: sisäänkäynti G (Kiviharjuntie 9, Oulu), R-kerros.

F-röntgen (ent. Keskusröntgen): sisäänkäynti N (Kajaanintie 50, Oulu) tai G (Kiviharjuntie 9, Oulu), sijainti N4, 1. kerros, aula 2.

**Oulaskankaan sairaalan röntgen:** Oulaistenkatu 5, Oulainen. A-ovi, 1. kerros. Puh. 08 3157619

**Raahen sairaalan röntgen**: Rantakatu 4, Raahe, puh. 040 1357970. Pysäköinti Tauno Kiesvaaran väylän P-alueen merkityille paikoille.